《冬夜与高五秀才馆林八员外宅》
明代·林鸿

远别悠悠叹二难，多君留饮故情欢。
生涯祇合尊前醉，功业无劳镜里看。
落叶走阶风动晚，古梅临水月侵寒。
何因得似龙门叟，野艇终身一钓竿。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。